cyanic-selkie/wikianc huggingface dataset:
Σόφισμα
Άλλου τύπου σοφίσματα
Ο κατάλογος που ακολουθεί περιλαμβάνει τα περισσότερο συνηθισμένα σοφίσματα που απαντούν στη σύγχρονη βιβλιογραφία. Δεν μπορεί να δημιουργηθεί ένας στερεότυπος κατάλογος γιατί είναι στη φύση ορισμένων ανθρώπων να επινοούν κάθε λίγο και λιγάκι νέα σοφίσματα. Εκείνο που πρέπει να επισημανθεί είναι ότι τα σοφίσματα είναι συνήθως δυσδιάκριτα και απαιτείται ιδιαίτερη προσοχή προκειμένου να αναγνωριστούν. Το κέρδος όμως είναι σημαντικό, δεδομένου ότι πολλές φορές αρκεί να επισημάνει κανείς ένα σόφισμα για να απορρίψει μια θέση με την οποία διαφωνεί.
Το σόφισμα της σύνθεσης
Το σόφισμα αυτό διαπράττεται, όταν ισχυρίζεται κανείς πως εκείνο το οποίο ισχύει για κάθε μέρος ενός συνόλου ή για κάθε μέλος μιας ομάδας, ισχύει αναγκαστικά και για το σύνολο ή την ομάδα. Αυτό δεν σημαίνει ότι αποκλείεται να ισχύει, απλά ότι δεν είναι λογικά αναγκαίο να ισχύει.
«Αφού κάθε εξάρτημα του αυτοκινήτου μου είναι ελαφρύ, το ίδιο το αυτοκίνητου μου είναι ελαφρύ»
Το σόφισμα της διαίρεσης
Πρόκειται για το ακριβώς αντίθετο από το προηγούμενο σόφισμα. Εμφανίζεται, όταν ισχυριζόμαστε πως, ό,τι ισχύει για ένα σύνολο ή για μια ομάδα, ισχύει αναγκαστικά και για κάθε μέλος της ομάδας. «Αφού η Ελβετία είναι πλούσιο κράτος, κάθε Ελβετός είναι πλούσιος».
Το σόφισμα της εσφαλμένης επίκλησης της αυθεντίας
Στο πλαίσιο ενός επιχειρηματικού διαλόγου ή κατά τη συγγραφή ενός κειμένου πολλές φορές παρουσιάζουμε μια θέση την οποία προβάλλουμε ως ορθή για το μόνο λόγο ότι προέρχεται από μια αυθεντία, δηλαδή από μια πηγή τέτοιου γνωσιακού κύρους την οποία θεωρούμε ότι κανένας δεν είναι δυνατόν να αμφισβητήσει Το αν θα δεχθούν οι συνομιλητές μας ή οι αναγνώστες την αυθεντία που επικαλούμαστε θα εξαρτηθεί σε μεγάλο βαθμό από το αν την αναγνωρίζουν ως αυθεντία. Για παράδειγμα ένα Χριστιανός που παραπέμπει μόνο στη αυθεντία της Αγίας Γραφής μάλλον δεν θα πείσει τους Μουσουλμάνους συνομιλητές του και θα πρέπει να καταφύγει σε άλλου είδους επιχειρήματα.
Σημειώσεις
Τα σοφίσματα βρίσκονται κατάσπαρτα κυρίως στα διάφορα συγγράμματα των αρχαίων Ελλήνων προσωκρατικών φιλοσόφων. Πρώτοι που συγκέντρωσαν τα διάφορα σοφίσματα από τα αρχαία συγγράμματα που έχουν διασωθεί ήταν ο ο Ντηλς που τα συμπεριέλαβε στη τρίτομη συλλογή αποσπασμάτων των προσωκρατικών, που εξέδωσε το 1912 ("History of Greece VIII") καθώς και ο Κομπέρτζ στο έργο του "Sophistic und Rhetoric", που εξέδωσε το ίδιο έτος.
Ξένη βιβλιογραφία
Κατηγορία:Ρητορική Κατηγορία:Σχετικισμός Κατηγορία:Αρχαία ελληνική φιλοσοφία *
Αστυνομία Κύπρου
Η Αστυνομία Κύπρου είναι η υπηρεσία αστυνόμευσης στην Κυπριακή Δημοκρατία και από το 1993 υπάγεται στο Υπουργείο Δικαιοσύνης και Δημοσίας Τάξεως.
Ιστορία
Το πρώτο Αστυνομικό Σώμα, Στρατιωτική Αστυνομία Κύπρου, ιδρύθηκε το 1879 με τη ψήφιση του πρώτου Νόμου περί Αστυνομίας το 1879, στην αρχή της Αγγλοκρατίας. Το 1935 το σώμα αναδιοργανόνεται σε Αστυνομική Δύναμη Κύπρου. Οι θεσμοί και η οργάνωση που έδωσαν οι Άγγλοι στο αστυνομικό σώμα αποτελούν μέχρι σήμερα τις βάσεις της Αστυνομίας Κύπρου. Η Ιστορία της Κυπριακής Αστυνομίας αρχίζει με την Εγκαθίδρυση της Κυπριακής Δημοκρατίας το 1960. Το 1960 με βάση τις πρόνοιες του Συντάγματος, ιδρύθηκαν στην Κύπρο δύο Σώματα Ασφάλειας. Το Σώμα της Αστυνομίας, που είχε την ευθύνη αστυνόμευσης των αστικών περιοχών, και το Σώμα της Χωροφυλακής, το οποίο ανέλαβε την αστυνόμευση των αγροτικών περιοχών. ‘Ένας Ελληνοκύπριος αρχηγός και ένας Τουρκοκύπριος αρχηγός διοικούσαν τα δύο σώματα αντίστοιχα.
Οι δικοινοτικές διαμάχες μεταξύ των δύο κοινοτήτων το 1964 είχαν ως αποτέλεσμα οι Τουρκοκύπριοι να εγκαταλείψουν τα πόστα τους και η χωροφυλακή να ενσωματωθεί στην Αστυνομία. Επίσης δημιούργησε τεράστια προβλήματα για την Αστυνομία, που υποχρεώθηκε να αναλάβει μαζί με τον ολιγάριθμο τότε κυπριακό στρατό, το μεγαλύτερο βάρος της ανώμαλης κατάστασης που δημιουργήθηκε, λόγω του ότι ήταν και η μόνη οργανωμένη δύναμη.
Με τη δημιουργία της Εθνικής Φρουράς το 1964, τα καθήκοντα στρατιωτικής φύσης μεταβιβάστηκαν σ’ αυτήν και η Αστυνομία περιορίστηκε στη συνήθη αποστολή της.
Αν και κανονικά υπαγόταν στο Υπουργείο Εσωτερικών, μετά το 1993 υπάγεται στο Υπουργείο Δικαιοσύνης και Δημοσίας Τάξεως.
Η ιστορία της Αστυνομίας Κύπρου και γενικά της Αστυνόμευσης στο νησί εκτίθεται σε ένα ειδικά διαμορφωμένο μουσείο το οποίο λειτουργεί από το 1933. Το Μουσείο Αστυνομίας Κύπρου, το οποίο ανήκει στην Αστυνομία Κύπρου και διοικείται από το Τμήμα Α’ του Αρχηγείου Αστυνομίας, είναι ανοικτό προς το κοινό.
Εξουσίες
Η Αστυνομία Κύπρου έχει την εξουσία να λειτουργεί σε όλη την Εδαφική Επικράτεια της Κυπριακής Δημοκρατίας με βάση τους πιο κάτω Νόμους και Κανονισμούς:
Το νομικό πλαίσιο μέσα στο οποίο υφίσταται και λειτουργεί η Αστυνομία καθορίζεται από το Σύνταγμα, τον Περί Αστυνομίας Νόμο 73(1) 2004, καθώς και άλλες νομοθεσίες που της παρέχουν την εξουσία για έρευνα, κράτηση, σύλληψη, ανάκριση και ποινική δίωξη των παραβατών του Νόμου.
Οργάνωση - Διάρθρωση
Η οργάνωση της Αστυνομίας Κύπρου καθορίζεται από την Αστυνομική Διάταξη Αρ. 1/10 και συγκροτείται όπως πιο κάτω:
Αρχηγείο
Το Αρχηγείο της Αστυνομίας Κύπρου χωρίζεται σε διαφορετικά Τμήματα/Διευθύνσεις/Υπηρεσίες και Μονάδες εκ των οποίων η κάθε μία εξειδικεύεται σε διαφορετικό τομέα/ειδικότητα αστυνόμευσης.
Αστυνομικές Διευθύνσεις Επαρχιών
Στην Αστυνομία Κύπρου λειτουργεί μία Αστυνομική Διεύθυνση για κάθε επαρχία της Κύπρου. Κάτω από αυτές τις διευθύνσεις λειτουργούν οι Αστυνομικοί Σταθμοί αλλά επίσης και κλάδοι παρόμοιοι με εκείνους του Αρχηγείου Αστυνομίας, όπως για παράδειγμα ΥΚΑΝ Αρχηγείου ή ΥΚΑΝ Λευκωσίας, Λεμεσού κτλ., ΤΑΕ Αρχηγείου ή ΤΑΕ Λευκωσίας, Λεμεσού κτλ. και Τροχαία Αρχηγείου ή Τροχαία Λευκωσίας, Λεμεσού κτλ. Η διαφορά είναι ότι οι μονάδες/υπηρεσίες του Αρχηγείου δρουν σε όλη την επικράτεια της Κυπριακής Δημοκρατίας ενώ οι επαρχιακές μονάδες/υπηρεσίες δρουν ως επί το πλείστον εντός της επαρχίας που εδρεύουν.
Λόγω της Τουρκικής Εισβολής και συνεχιζόμενης κατοχής, οι Αστυνομικές Διευθύνσεις Αμμοχώστου και Μόρφου στεγάζονται προσωρινά στο Παραλίμνι και Ευρύχου αντίστοιχα ενώ η Αστυνομική Διεύθυνση Κερύνειας έχει προσωρινά αναστείλει τη λειτουγία της.
Βαθμοί και Διακριτικά
Ο πιο κάτω πίνακας αναγράφει τους βαθμούς στην Αστυνομία Κύπρου σε ιεραρχική σειρά μαζί με τα διακριτικά τους.
Ειδικός Αστυφύλακας
Οι Ειδικοί Αστυφύλακες προσλαμβάνονται ξεχωριστά από τους Αστυφύλακες και σύμφωνα με το άρθρο 39 του Περί Αστυνομίας Νόμου (Ν.73(Ι)/2004) προσλαμβάνονται για την εκτέλεση γραφειακών και βοηθητικών καθηκόντων, καθηκόντων φρούρησης κτιρίων και εγκαταστάσεων οργανισμών κοινής ωφελείας και νομικών προσώπων δημοσίου δικαίου, προστασίας επίσημων προσώπων και ξένων αποστολών και επίδοσης και εκτέλεσης δικαστικών ενταλμάτων ή/και οποιωνδήποτε άλλων ενταλμάτων.
Αρχιαστυφύλακας
Ο Αρχιαστυφύλακας δεν θεωρείται προαγωγή αλλά είναι Αστυφύλακες, στους οποίους ανατίθενται καθήκοντα ανώτερα του επιπέδου του βαθμού τους και φέρουν και το ανάλογο διακριτικό γνώρισμα.
Αναπληρωτής Λοχίας/Αναπληρωτής Λοχίας Αρχιαστυφύλακας
Σύμφωνα με την Κανονιστική Διοικητική Πράξη 213/2004 ο Αρχηγός μπορεί, οποτεδήποτε κρίνει ότι για σύντομο χρονικό διάστημα οι ανάγκες της υπηρεσίας το επιβάλλουν, να επιλέξει οποιοδήποτε Αστυφύλακα ο οποίος κατέχει τα προσόντα για προαγωγή του σε Λοχία και να αναθέσει σ’ αυτόν την εκτέλεση καθηκόντων Λοχία για χρονική περίοδο όχι μεγαλύτερη των τριών μηνών αλλά που σε καμία περίπτωση δεν θα υπερβαίνει για το ίδιο άτομο τα δύο χρόνια. . Το 2019 ο βαθμός και τα διακριτικά του Αναπληρωτή Λοχία Αρχιαστυφύλακα καταργήθηκαν.
Ο Αρχιλοχίας δεν θεωρείται προαγωγή. Επί της ουσίας είναι Λοχίες στους οποίους ανατίθενται καθήκοντα ανώτερα του επιπέδου του βαθμού τους και φέρουν και το ανάλογο διακριτικό γνώρισμα.
Εκπαίδευση και Κατάρτιση
Ο διαρκής εξελισσόμενος τομέας της επιβολής του Νόμου απαιτεί την συνεχή εκπαίδευση και γι’ αυτό οι Αστυνομικοί όλων των βαθμών συνεχίζουν την επιμόρφωση τους καθ’ όλη τους την σταδιοδρομία. Τέτοια προγράμματα μπορεί να διεξάγονται είτε στην Αστυνομική Ακαδημία Κύπρου είτε σε εκπαιδευτικά ιδρύματα του εξωτερικού όπως την Εθνική Ακαδημία του FBI (FBI National Academy) ή την Σχολή Εθνικής Ασφάλειας της Αστυνομικής Ακαδημίας της Ελληνικής Αστυνομίας. Η διάρκεια των εν λόγω προγραμμάτων μπορεί να είναι διαρκείας από μερικές μέρες, σε μερικούς μήνες ή ακόμα και χρονικής διάρκειας μεγαλύτερης του ενός έτους. Για διευκόλυνση της διασυνοριακής εκπαίδευσης υπάρχουν οργανώσεις όπως η Ευρωπαϊκή Αστυνομική Ακαδημία (CEPOL), στην οποία εκπροσωπείτε και η Αστυνομία Κύπρου.
Διακριτικά
Τα οχήματα της Αστυνομίας Κύπρου είναι άσπρα με μια μπλε γραμμή περιμετρικά. Και στις δύο πλευρές αναγράφονται οι λέξεις ΑΣΤΥΝΟΜΙΑ και POLICE. Επίσης έχουν το έμβλημα της Αστυνομίας Κύπρου, συνήθως στις μπροστινές πόρτες, καθώς και την διεύθυνση της ιστοσελίδας της Αστυνομίας, δηλαδή www.police.gov.cy. Εξαίρεση σε αυτόν τον κανόνα αποτελούν ορισμένα αυτοκίνητα τα οποία χρησιμοποιούνται από την Κοινοτική Αστυνόμευση (Αστυνομικός της Γειτονίας) τα οποία έχουν το έμβλημα της Κοινοτικής Αστυνόμευσης αντί αυτού της Αστυνομίας Κύπρου. Μπροστά τα οχήματα της έχουν και πάλι τις λέξεις ΑΣΤΥΝΟΜΙΑ και POLICE μαζί με το έμβλημα της Αστυνομίας Κύπρου και πίσω, αναλόγως του μοντέλου του οχήματος και του διαθέσιμου χώρου μπορεί να έχουν το Αστυνομία στα Ελληνικά και Αγγλικά, το έμβλημα της Αστυνομίας Κύπρου ή και τα δύο. Στην οροφή έχουν αναγραμμένο τον διακριτικό αριθμό του οχήματος.
Πυροβόλα Όπλα
Όλοι οι Ειδικοί Αστυφύλακες και Αστυφύλακες στην Αστυνομία Κύπρου εκπαιδεύονται, μέσα στα πλαίσια της βασικής τους εκπαίδευσης και απόκτησης του Πιστοποιητικού Ικανότητας Κατοχής Υπηρεσιακού Οπλισμού, στην χρήση πιστολιών και τυφεκίων. Παρόλο που υπάρχει ένα μεγάλο φάσμα διαφορετικών πυρομαχικών και όπλων διαθέσιμα για διαφορετικές περιπτώσεις τα πιο κοινά είναι τα αστυνομικού τύπου USP και MP5 της Heckler & Koch.
Λουδοβίκος Α΄ του Σαλόν-Αρλαί
Ο Λουδοβίκος Α΄, γαλλ. Louis I (1337 - 1366) από τον Οίκο της Ιβρέας ήταν κύριος του Αργκέλ & Τσιουζώ.
Βιογραφία
Ήταν ο δευτερότοκος γιος του Ιωάννη Β΄ κυρίου του Αρλαί και της Μαργαρίτας των Μέλλο, κόρης του Ντρε Δ΄ κυρίου του Σατώ-Σινόν & Σαιντ-Ερμίν.
Το 1362 διαδέχθηκε τον πατέρα του με τον αδελφό του: ο Ούγος Β΄ έλαβε το Αρλαί και ο Λουδοβίκος Α΄ την κυριότητα του Αργκέλ (Arguel) & Τσιουζώ (Ciuseaux).
Συμμετείχε στη Σταυροφορία του 1366, που οργάνωσε ο Αμεδαίος ΣΤ΄ κόμης της Σαβοΐας για να συνδράμει τον 2ο εξάδελφό του Ιωάννη Ε΄ Παλαιολόγο Αυτοκράτορα των Ρωμαίων. Απεβίωσε κοντά στη Μεσημβρία. Το 1388 απεβίωσε ο Ούγος Β΄ άτεκνος και τον διαδέχθηκε ο γιος του Λουδοβίκου Α΄, ο Ιωάννης Γ΄ ως κύριος του Αρλαί.
Οικογένεια
Νυμφεύτηκε τη Μαργαρίτα των Βιεν, κόρη του Φιλίππου κυρίου του Πυμόν και είχε τέκνο:
Πηγές
Κατηγορία:Οίκος της Ιβρέας
Καταναλωτισμός
Ο καταναλωτισμός είναι όρος που χρησιμοποιείται για να περιγράψει την τάση της εξίσωσης της προσωπικής ευτυχίας με την απόκτηση υλικών αγαθών και την κατανάλωση. Συχνά συνδέεται με την κριτική έναντι στην κατανάλωση, την οποία εξέφρασαν πρώτοι οι Καρλ Μαρξ και Θορστάιν Βέμπλεν. Χρονολογείται από τους πρώτους ανθρώπινους πολιτισμούς.
Στα οικονομικά, ο καταναλωτισμός μπορεί επίσης να αναφέρεται στις οικονομικές πολιτικές που δίνουν έμφαση στην κατανάλωση και την πεποίθηση ότι η ελεύθερη επιλογή των καταναλωτών πρέπει να υπαγορεύει την οικονομική δομή μιας κοινωνίας.
Ιστορία
Αν και ο καταναλωτισμός δεν είναι καινούργιο φαινόμενο, επεκτάθηκε ευρέως τον 20ό αιώνα και ιδιαίτερα τις τελευταίες δεκαετίες, υπό την επίδραση του νεοφιλελευθερισμού και της παγκοσμιοποίησης.
Ο καταναλωτισμός, με την έννοια της κατανάλωσης αγαθών πέρα από τις βασικές ανάγκες, συνήθως δεν συνδέεται με τους λεγόμενους "πρωτόγονους" λαούς.
Κριτική
Σε κριτικό πλαίσιο, ο καταναλωτισμός αναφέρεται στην τάση των ανθρώπων να ταυτίζονται έντονα με τα προϊόντα και τις υπηρεσίες που καταναλώνουν, ιδίως με προϊόντα που είναι γνωστές μάρκες και εμφανή σύμβολα κοινωνικού στάτους, π.χ. ένα ακριβό αυτοκίνητο, ακριβά κοσμήματα. Μια κοινωνία όπου έχει διεισδύσει καλά ο καταναλωτισμός ονομάζεται καταναλωτική κοινωνία. Οι παρορμητικοί αγοραστές που δεν μπορούν να αντισταθούν στο ξόδεμα χρημάτων είναι ωνιομανείς.
Επικριτές του καταναλωτισμού υποστηρίζουν ότι οι πολλές πολυτέλειες και τα αχρείαστα καταναλωτικά αγαθά είναι κοινωνικά σύμβολα που επιτρέπουν στους ανθρώπους να αναγνωρίζουν άτομα παρόμοιας νοοτροπίας μέσω της κατανάλωσης και επίδειξης σχετικών προϊόντων. Μερικοί πιστεύουν ότι οι σχέσεις με ένα προϊόν ή μια μάρκα είναι υποκατάστατα των υγιών ανθρώπινων σχέσεων που απουσιάζουν από τη δυσλειτουργική σύγχρονη κοινωνία και ότι μαζί με τον ίδιο τον καταναλωτισμό αποτελούν μέρος της γενικής διαδικασίας κοινωνικού ελέγχου και πολιτισμικής ηγεμονίας στη σύγχρονη κοινωνία.
Η φιλοσοφία του "ξεπερνώντας τον καταναλωτισμό" επικεντρώνεται στην ενεργό αντίσταση στον καταναλωτισμό. Χρησιμοποιείται από πολλά πανεπιστήμια ως όρος για ύλη του μαθήματος και ως εισαγωγή στη μελέτη της εμπορικής εκμετάλλευσης (marketing) με μία μη παραδοσιακή προσέγγιση. Ο κωμικός Μπιλ Χικς και ο σκηνοθέτης Πιερ Πάολο Παζολίνι ήταν μεγάλοι πολέμιοι του καταναλωτισμού.
Ένας άλλος επικριτικός όρος είναι η θρησκεία του καταναλωτισμού, ο οποίος μπορεί να υποδηλώνει ότι ο καταναλωτισμός βασίζεται σε μια παράλογη πεποίθηση και όχι στη λογική, ή να φέρνει τον συνειρμό της θρησκευτικής έννοιας της ειδωλολατρίας.
Σημαντική συνεισφορά στην κριτική ενάντια στον καταναλωτισμό έχει κάνει ο Γάλλος φιλόσοφος Μπερνάρ Στιγκλέ, αλλά πολύ μικρό μέρος του έργου του έχει μεταφραστεί σε άλλες γλώσσες. Ο Στιγκλέ υποστηρίζει ότι ο καπιταλισμός σήμερα κυβερνάται όχι από την παραγωγή, αλλά από την κατανάλωση, και ότι οι διαφημιστικές τεχνικές που χρησιμοποιούνται για τον έλεγχο της καταναλωτικής συμπεριφοράς οδηγούν στην καταστροφή της ψυχικής και συλλογικής ατομοποίησης. Η εκτροπή της σεξουαλικής ενέργειας προς την κατανάλωση καταναλωτικών αγαθών, υποστηρίζει, έχει ως αποτέλεσμα τον εθιστικό κύκλο της κατανάλωσης, ο οποίος οδηγεί σε υπερκατανάλωση, την εξάντληση του πόθου, και την κυριαρχία της συμβολικής μιζέριας. Ταυτόχρονα. όμως, δεν πιστεύει ότι η απλή αντιπαράθεση με τον καπιταλισμό αποτελεί βιώσιμη στρατηγική.
Αντεπιχειρήματα
Η φιλελεύθερη επίθεση στο αντικαταναλωτικό κίνημα βασίζεται σε μεγάλο βαθμό στην αντίληψη ότι πρόκειται για ελιτισμό. Συγκεκριμένα, οι φιλελεύθεροι θεωρούν ότι κανείς δεν έχει το δικαίωμα να αποφασίσει για άλλους ποια αγαθά είναι απαραίτητα στη ζωή και ποια όχι, ή ότι οι πολυτέλειες είναι οπωσδήποτε σπατάλη, και έτσι υποστηρίζουν ότι ο αντικαταναλωτισμός είναι πρόδρομος της ελεγχόμενης οικονομίας ή της απολυταρχικής κοινωνίας. Ο Τουίτσελ, στο βιβλίο του Living It Up, επισημαίνει με σαρκασμό ότι το λογικό αποτέλεσμα του αντικαταναλωτικού κινήματος θα ήταν η επιστροφή σε πρωτόγονες (με τα σημερινά δεδομένα) νομοθεσίες που ίσχυαν στην Αρχαία Ρώμη ή κατά τον Μεσαίωνα.
Αντίθετα, πολλοί αντικαταναλωτιστές πιστεύουν ότι μια σύγχρονη κοινωνία καταναλωτών δημιουργείται από την εκτεταμένη διαφήμιση και την επίδραση των ΜΜΕ, και όχι από τις φυσικές ιδέες των ανθρώπων για το τι χρειάζονται. Με άλλα λόγια, οι αντικαταναλωτιστές τείνουν να πιστεύουν ότι ο καταναλωτισμός είναι ένα τεχνητό δημιούργημα το οποίο συντηρείται από τεχνητές κοινωνικές πιέσεις, ενώ οι φιλελεύθεροι τείνουν να πιστεύουν ότι ο καταναλωτισμός είναι φυσικός και ότι ο μόνος τρόπος να εξαλειφθεί είναι με τεχνητές κοινωνικές πιέσεις.
Άλλοι σύνδεσμοι
Κατηγορία:Κοινωνία
Общество потребления
Ωχρά σπειροχαίτη
Η ωχρά σπειροχαίτη (Spirochaeta pallida) ή Τρεπόνημα το ωχρόν (Treponema pallidum) είναι βακτήριο του γένους Treponema.
Αποτελεί μικροοργανισμό λεπτό, μεγάλου μήκους, σπειροειδούς σχήματος, κινούμενο με ελικοειδείς κινήσεις. Μεταφράστηκε ως «ωχρά» διότι δε χρωματίζεται καλά με τις συνήθεις χρωστικές για μικροσκόπηση.
Επιστολή προς Εφεσίους
thumb|200px|Ο [[Ισαπόστολος Παύλος, εικόνα από την Ιερά Μονή Σταυρονικήτα]] Η Επιστολή προς Εφεσίους είναι μία από τις κανονικές επιστολές που φέρεται να έγραψε ο Απόστολος Παύλος η οποία και συμπεριλαμβάνεται ως ένα από τα 27 κανονικά βιβλία της Καινής Διαθήκης. Θεωρείται μία από τις πρώτες επιστολές που έστειλε ο Παύλος τις λεγόμενες "Επιστολές του δεσμωτηρίου", ή "Επιστολές της αιχμαλωσίας". Γράφτηκε όταν ο Παύλος ήταν ακόμα φυλακισμένος κατ΄ άλλους στη Ρώμη και κατ΄ άλλους στη Καισάρεια, μαζί με τις επιστολές Προς Φιλιππησίους, Προς Κολοσσαείς και Προς Φιλήμονα. Χρόνος συγγραφής θεωρείται το έτος 60 με 61 ενώ κατ' άλλους το 80 με 100 μ.Χ.
Ωχρά σπειροχαίτη
Έχει την ισχυρότερη λοιμογόνο δράση σε σχέση με τα υπόλοιπα παθογόνα τρεπονήματα και την ικανότητα να προσβάλλει πρακτικά κάθε σύστημα του οργανισμού. Μεταδίδεται με τη σεξουαλική επαφή και προκαλεί τη σύφιλη. Τα συμπτώματα και στους άντρες και στις γυναίκες είναι τα ίδια. Περίπου 3 εβδομάδες μετά τη μόλυνση, στο 1ο στάδιο, εμφανίζεται στο πέος, στον κόλπο ή στον πρωκτό, μια ανώδυνη σκληρή πληγή, η οποία περιέχει πολυάριθμα μικρόβια και γι' αυτό είναι πολύ μολυσματική. Η πληγή αυτή εξαφανίζεται σε λίγες εβδομάδες, αλλά η νόσος εξελίσσεται, και μέσα σε 3 μήνες φτάνει στο 2ο στάδιο.
Λάστβα Γκρμπάλισκα
Η Λάστβα Γκρμπάλισκα (σερβικά κυριλλικά: Ластва Грбаљска) είναι χωριό στα νοτιοδυτικά του Μαυροβουνίου, εντός του Δήμου του Κότορ.
Ωχρά σπειροχαίτη
Αναφορές στη σύγχρονη κουλτούρα
Το Αθηναϊκό έντεχνο αναρχικό συγκρότημα Ωχρά Σπειροχαίτη χρησιμοποιεί ως όνομα την ονομασία του βακτηρίου την οποία πιθανότατα εμπνεύστηκε από το ομώνυμο ποίημα του Κώστα Καρυωτάκη.
Λάστβα Γκρμπάλισκα
Παραπομπές
Κατηγορία:Χωριά του Μαυροβουνίου Κατηγορία:Οικισμοί του Κότορ
Επιστολή προς Εφεσίους
Τύπος επιστολής
Αξιοσημείωτο είναι ότι η επιστολή αυτή, πουθενά δεν αναφέρει ποιοι ήταν οι αποδέκτες της και καμία προσωπική ή τοπική μνεία γίνεται που να συνηγορεί ότι απευθυνόταν προς τους Εφεσίους. Αλλά ούτε και στο τέλος περιλαμβάνονται οι συνήθεις στις επιστολές του Παύλου ασπασμοί. Οι παραλήψεις όμως αυτές δεν θα μπορούσαν να ήταν νοητές αν πράγματι η επιστολή αυτή απευθυνόταν μόνο προς τους Εφεσίους. Συνεπώς η μεν ονομασία της επιστολής φέρεται να είναι μεταγενέστερη και "αυθαίρετη", ενώ σύμφωνα με την άποψη των ερευνητών αυτή αποτελεί ουσιαστικά μια εγκύκλιο προς ομάδα χριστιανικών κοινοτήτων της Μικράς Ασίας και όχι μόνο στη συγκεκριμένη χριστιανική κοινότητα, η οποία είχε αναπτυχθεί μετά την αναγκαστική αναχώρηση του Παύλου από την Έφεσο. Σημειώνεται ότι ο Παύλος είχε μείνει στην Έφεσο τρία χρόνια, αναπτύσσοντας εκεί πλούσια αποστολική δράση έχοντας δημιουργήσει πολλούς δεσμούς με τον χώρο, όταν τελικά εξεγέρθηκαν εναντίον του οι Εφέσιοι, όπως είχε συμβεί ομοίως και στην αρχαία Αθήνα.
Ωχρά σπειροχαίτη
Βιβλιογραφία
Κατηγορία:Σπειροχαίτες
Επιστολή προς Εφεσίους
Τύπος επιστολής
Αφορμή που οδήγησε τον Απόστολο Παύλο στη συγγραφή της, σύμφωνα πάντα με τους ερευνητές, πιθανολογούνται οι ειδήσεις που μπορεί να έλαβε περί κάποιων εκδηλώσεων και τάσεων των χριστιανικών κοινοτήτων με εβραϊκές - "ιουδαΐζουσες" - απόψεις που είχαν αρχίσει να εισάγονται με κίνδυνο διάσπασης της ενότητας αυτών επί του σωτήριου έργου του Ιησού Χριστού και του πνευματικού χαρακτήρα της διδασκαλίας του. Η περιγραφή της "πανοπλίας του Θεού" βρίσκεται στην επιστολή αυτή. (Εφεσίους 6:13-17)
Διάγραμμα περιεχομένου
Η Επιστολή προς Εφεσίους διακρίνεται σε έξι κεφάλαια με αρχαία ελληνική αρίθμηση α΄, ή Α΄ - στ΄ ή Στ΄, στους δε δυτικούς με αρίθμηση 1 - 6. Περιλαμβάνοντας το 1ο κεφάλαιο 23 εδάφια, το 2ο - 22 εδάφια, το 3ο - 21 εδάφια, το 4ο - 32 εδ., το 5ο - 33 εδ. και το 6ο - 24 εδάφια. Η Επιστολή προς Εφεσίους παραδίδεται με το ακόλουθο διάγραμμα:
Αμφισβητήσεις γνησιότητας
Από ιστορικής άποψης την επιστολή αυτή φέρεται να εισήγαγε ως κανονική επιστολή του Αποστόλου Παύλου, προκειμένου να συμπεριληφθεί στη Καινή Διαθήκη ο Σέργιος - Τυχικός ένας οπαδός του Παυλικιανισμού, όπως ο ίδιος είχε κομίσει και εισαγάγει και τις επιστολές προς Φιλήμονα και προς Κολοσσαείς.
Την γνησιότητα όμως της επιστολής αυτής έχουν αμφισβητήσει πολλοί ερευνητές φιλόλογοι και θεολόγοι και κυρίως από το χώρο των Διαμαρτυρομένων, καθώς και πολλοί άλλοι εκκλησιαστικοί συγγραφείς που συνηγορούν υπέρ αυτής περισσότερο από τις εσωτερικές ιδέες, το γλωσσικό χαρακτήρα και το ύφος του ίδιου του κειμένου. Παρατηρήθηκε ακόμα και μια φιλολογική συγγένεια με την παραπάνω τελευταία επιστολή κατά το ύφος και το περιεχόμενο.
Εικονική αεροπορική εταιρεία
Μια εικονική αεροπορική εταιρεία, είναι μια διαδικτυακή κοινότητα ανθρώπων οι οποίοι χρησιμοποιούν προσομοιωτή πτήσης στον υπολογιστή τους, σε προσομοίωση η πορεία της οποίας ελέγχεται από κέντρο διαδικασιών πτήσης (Flight Operations Center), μέρος διεθνούς δικτύου προσομοίωσης εικονικών πτήσεων.
Εκτέλεση στον Καρακόλιθο
Η  Εκτέλεση στον Καρακόλιθο  αναφέρεται στην εκτέλεση 136 Ελλήνων πατριωτών Οι άμαχοι Έλληνες που εκτελέστηκαν σύμφωνα με τα «Κατοχικά» της Κούλας Ξηραδάκη είναι οι εξής: Από τη Λιβαδειά: Λουκάς Ταμπάκης, Ευάγγελος Ταμπάκης 27, Γεώργιος Καραμάνης, Ευστάθιος Παντελόπουλος, Ευστάθιος Αγραφιώτης, Γεώργιος Κουτσονίκας 27, Δημήτριος Θεοδοσόπουλος 23, Μιχαήλ Αρούνης 17, Χρήστος Μανιάς 24, Αθανάσιος Μάγκας, Νικόλαος Φλώρος 20, Γεώργιος Μπότσης, Φίλιππος Ντόκος 25, Κώνσταντίνος Μακρόπουλος, Ματθαίος Μωραίτης, Μιχαήλ Φοριάρης 22, Ανάστασιος Βαλλάς, Σωτήριος Πασάς 30, Χαράλαμπος Μήτσου 35, Κωνσταντίνος Πατής 24, Κωνσταντίνος Κουτσονίκος 24, Λεονάρδος Κουντουριώτης 55, Γεώργιος Μπεχλιβανόπουλος 18, Γεώργιος Μανταζής 24, Αλέξανδρος Ξυλομελέτης 27, Ευθύμιος Ντέμος, Αθανάσιος Κουντούρης, Κωνσταντίνος Μακρής, Θεόδωρος Συμεωνίδης 42, Ανάστασιος Σακελλαρόπουλος 24, Βασίλειος Γιακουμής, Λάζαρος Ανθόπουλος, Παναγιώτης Αθανακλίδης, Ευάγγελος Χαλκιδάκης, Κωνσταντίνος Καστανίδης, Γεώργιος Ζαχαρίου, Γεώργιος Φοντόπουλος, Δημήτριος Σπάρος, Ευάγγελος Αγγελακάκης, Γεώργιος Μάτσας 22, Γρηγόριος Κωνσταντίνου, Θρασύβουλος Βάμβας, Σπύρος Πάλλας, Κοσμάς Τριάντης 40, Γεώργιος Σιγάλας, Λεωνίδας Σκληρός, Δημήτριος Μαντηλαράς, Αθανάσιος Αποστολίδης, Κωνσταντίνος Τσαουσάνης, Ιωάννης Δέδες, Νικόλαος Μελισσαράκος, Λουκάς Βασιλείου, Πέτρος Σταματάκης, Σπύρος Σιδέρης, Μιχαήλ Ζώντικας, Γεώργιος Ζυγογιάννης, Δημήτριος Καπούλας 43, Κωνσταντίνος Παπαϊωάννου 29, Χρήστος Ζαρίδης 33, Γεώργιος Τσιαμάτης, Χαράλαμπος Καλύβας 18, Ιωάννης Καλύβας 29, Σίμος Χ. Λάμπρου. Από το Δίστομο: Δημήτριος Σφουντούρης 28, Οθων Καραγιάννης 24, Ευστάθιος Σιδέρης 23, Ιωάννης Γαβρίλης 24. Από το Κυριάκι: Θεόδωρος Λαζάρου 24, Γεώργιος Σκόνδρας 27, Νικόλαος Α. Τσούρας 22, Νικόλαος Γ. Τσούρας 22, Λουκάς Κούτσικος 23, Κωνσταντίνος Μπενέκος 21, Χαράλαμπος Κόλλιας 26, Κωνσταντίνος Βιέννας 22, Λουκάς Κώτσου 26. Από τη Λαμία Βασίλειος Κατζάλης 34, Γεώργιος Σκούρας 32, Ευάγγελος Στάικος, Κωνσταντίνος Τραχανάς, Ευστάθιος και Γεώργιος Μουρούνης, Φλώριος Αναστασίου, Δημοσθένης Ταξιάρχης, Ευάγγελος Ζηρός, Γεώργιος Κοντρόπουλος, Γεώργιος Ευθυμιόπουλος, Βασίλειος Λέκκας 31, Γεώργιος Κούζας, Δημήτριος Κουφοκώστας 19, Γρηγόρης Παρδάλης 23, Κωνσταντίνος Γαούζος 26, Βασίλειος Μανιγιώτης, Ηλίας Σκουντεράκος, Ευστάθιος Στραγγυλάκος 38, Δημήτριος Καπετανάκης 22, Ευστάθιος Δάρδης, Αλέξανδρος Καρέτσος 30, Νικόλαος Μπαρώνος 32, Αντώνιος Κάκος 33, Ευθύμιος Μπελάκης 39, Ιωάννης Μπελάκης 22, Ευστάθιος Γιαννακόπουλος 35, Απόστολος Κοντογιώργος, Θεόδωρος Γκόλτσος, Γεώργιος Τσέλιος, Χρήστος Στοφόρος, Κομνάς Κομνάς, Ευάγγελος Κουρκουτάς 27, Λουκάς Τζίφας, Λουκάς Θανασάκος 28, Απόστολος Κουρογιάννης, Απόστολος Κουρούμπαλης. στις 25 Απριλίου 1944, από τις γερμανικές δυνάμεις κατοχής.
Η μάχη του Καρακόλιθου
Με την ευκαιρία της γιορτής του Αϊ Γιώργη, ο Γερμανός φρούραρχος της Αράχοβας κάλεσε τον φρούραρχο της Λιβαδειάς για να γιορτάσουν μαζί το πανηγύρι. Τις πληροφορίες της μετακίνησης των Γερμανών αξιωματικών έμαθε η οργάνωση του ΕΑΜ Λιβαδειάς η οποία διέθετε πολύ καλό δίκτυο πληροφοριών και τις έδωσε αμέσως στον ΕΛΑΣ. Έτσι ο 11ος Λόχος του ΕΛΑΣ, που είχε λημέρι στη θέση Λούτσα στο χωριό Ζερίκι (σημ. Ελικώνας) ξεκίνησε τις πρωινές ώρες της 24 Απριλίου για τον Καρακόλιθο. Εκεί έστησε ενέδρα, περιμένοντας τους Γερμανούς να περάσουν. Όμως η ενέδρα προδόθηκε από τους αγωγιάτες που πήγαν το πρωί στη Λιβαδειά κι έτσι ο 11ος λόχος αποσύρθηκε στη Λούτσα.Την άλλη μέρα ο 11ος Λόχος μέσα στη νύχτα έστησε ενέδρα σε άλλη θέση, περιμένοντας τους Γερμανούς. Στη μάχη, που διήρκεσε πάνω από μια ώρα, σκοτώθηκαν 12 Γερμανοί και πιάστηκαν αιχμάλωτοι 5 αξιωματικοί (2 συνταγματάρχες, 1 ταγματάρχης και 2 λοχαγοί). . Ο ΕΛΑΣ, σε γράμμα του προς το Γερμανικό Αρχηγείο Λιβαδειάς, ζήτησε την απελευθέρωση 32 Ελλήνων κρατουμένων. right|thumb|Μνημείο εκτελεσμένων στον Καρακόλιθο Η γερμανική διοίκηση, χωρίς να απαντήσει στους αντάρτες, προχώρησε στις 25 Απριλίου στην εκτέλεση 136 Ελλήνων αμάχων στη θέση Καρακόλιθος, στον δρόμο Λειβαδιάς - Δελφών. .
Πηγές
Κατηγορία:Θηριωδίες του Β' Παγκοσμίου Πολέμου στην Ελλάδα Κατηγορία:Νομός Βοιωτίας
Scream VI
Το Scream VI (γνωστό και ως Scream 6) είναι αμερικανική ταινία τρόμου παραγωγής 2023 σε σκηνοθεσία των Ματ Μπετινέλι-Όλπιν και Τάιλερ Τζίλετ και σε σενάριο των Τζέιμς Βάντερμπιλτ και Γκάι Μπιούσικ, ενώ στην παραγωγή επιστρέφει και ο Κέβιν Γουίλιαμσον. Αποτελεί την έκτη προσθήκη της σειράς ταινιών Scream και λειτουργεί ως συνέχεια του Scream (2022). Πρωταγωνιστούν οι Μελίσα Μπαρέρα, Τζένα Ορτέγκα, Μέισον Γκούντινγκ, Τζάζμιν Σαβόι Μπράουν και Κόρτνεϊ Κοξ, επαναλαμβάνοντας τους ρόλους τους από προηγούμενες ταινίες. Στο καστ προστίθενται οι Ντέρμοτ Μαλρόνι, Λιάνα Λιμπεράτο, Τζακ Τσάμπιον, Ντέβιν Νεκόντα, Τζος Σεγκάρα, Χένρι Τσέρνι, Τόνι Ρεβελόρι και Σαμάρα Γουίβινγκ ενώ επιστρέφει η Χέιντεν Πανετιέρ στο ρόλο της Κίρμπι Ριντ από το Scream 4 (2011). Η πρωταγωνίστρια της σειράς ταινιών, η Νεβ Κάμπελ ανακοίνωσε ότι δεν θα επιστρέψει στο ρόλο της Σίντνεϊ Πρέσκοτ καθώς δεν έμεινε ευχαριστημένη από την προσφορά που της έκανε το στούντιο, σηματοδοτώντας έτσι την πρώτη ταινία της σειράς που δεν εμφανίζεται τόσο η ηθοποιός όσο και ο χαρακτήρας της.
Η πρεμιέρα της ταινίας πραγματοποιήθηκε στον κινηματογράφο AMC Lincoln Square στο Μανχάταν στις 6 Μαρτίου 2023 και κυκλοφόρησε στις κινηματογραφικές αίθουσες των Ηνωμένων Πολιτειών στις 10 Μαρτίου. Η ταινία έλαβε κυρίως θετικά σχόλια από τους κριτικούς με τους περισσότερους να επαινούν τη βία, τους φόνους και τη σκηνοθεσία, ενώ αρνητικά σχολιάστηκε το σενάριο, η αποκάλυψη και το κίνητρο του δολοφόνου. Εισπρακτικά η ταινία έκανε άνοιγμα τριημέρου με 44,4 εκατομμύρια δολάρια κατακτώντας την πρώτη θέση και έσπασε το ρεκόρ του Scream 3 που μέχρι σήμερα είχε το υψηλότερο άνοιγμα της σειράς ταινιών. Παγκοσμίως οι εισπράξεις φτάνουν τα 168.8 εκατομμύρια δολάρια.
Πλοκή
Η καθηγήτρια κινηματογραφικών σπουδών Λόρα Κρέιν, η οποία ειδικεύεται σε ταινίες σλάσερ, παρασύρεται έξω από ένα μπαρ στη Νέα Υόρκη και δολοφονείται από το μαθητή της, Τζέισον Κάρβεϊ, φορώντας μια στολή Ghostface. Ο Τζέισον συνωμοτεί με τον συγκάτοικό του Γκρεγκ να σκοτώσουν τις αδερφές Κάρπεντερ, αλλά λαμβάνει μια κλήση από έναν διαφορετικό Ghostface, ο οποίος έχει δολοφονήσει τον Γκρεγκ και στη συνέχεια μαχαιρώνει τον Τζέισον μέχρι θανάτου.
Η Σαμ Κάρπεντερ ζει τώρα στη Νέα Υόρκη με την αδερφή της Τάρα και τα δίδυμα αδέρφια Τσαντ και Μίντι Μικς-Μάρτιν. Η παρέα τους απαρτίζεται από την Κουίν, συγκάτοικο των κοριτσιών, την Ανίκα, κοπέλα της Μίντι και τον Ίθαν, συγκάτοικο του Τσαντ. Η Σαμ πηγαίνει σε ψυχολόγο, τον Δρ. Στόουν και συχνά δέχεται δημόσια επιθέσεις λόγω μιας διαδικτυακής θεωρίας συνωμοσίας ότι αυτή ενορχήστρωσε τις πιο πρόσφατες δολοφονίες στο Γούντσμπορο και παγίδευσε τον Ρίτσι Κιρς γι' αυτές. Ο πατέρας της Κουίν, ο ντετέκτιβ Γουέιν Μπέιλι, καλεί τη Σαμ για ανάκριση καθώς η ταυτότητά της βρέθηκε στη σκηνή της δολοφονίας του Τζέισον, μαζί με τη μάσκα Ghostface που χρησιμοποιούσαν ο Ρίτσι και η Άμπερ Φρίμαν. Στο δρόμο προς το αστυνομικό τμήμα, ο Ghostface τηλεφωνεί στη Σαμ και στη συνέχεια επιτίθεται στην ίδια και στην Τάρα και σκοτώνει πολλούς περαστικούς.
Στο τμήμα, οι αδερφές Κάρπεντερ συναντιούνται με την πράκτορα του FBI Κίρμπι Ριντ, μία επιζήσασα των δολοφονιών του Γούντσμπορο το 2011 και στη συνέχεια με την Γκέιλ Γουέδερς. Η Γκέιλ αποκαλύπτει ότι η Σίντνεϊ Πρέσκοτ έχει μεταφερθεί σε ασφαλές μέρος μαζί με την οικογένειά της, μετά τις πρόσφατες δολοφονίες. Στη συνέχεια ο Δρ. Στόουν δολοφονείται από τον Ghostface, ο οποίος κλέβει το αρχείο της Σαμ και αφήνει μια άλλη μάσκα που χρησιμοποιήθηκε στους φόνους του 2011. Στη συνέχεια, ο Ghostface επιτίθεται στο διαμέρισμα των κοριτσιών και σκοτώνει την Κουίν και την Ανίκα. Η Σαμ, η Τάρα, η Μίντι και ο Τσαντ δραπετεύουν χάρη στη βοήθεια του γείτονα και φίλου της Σαμ, τον Ντάνι.
Ο ντετέκτιβ Μπέιλι αφαιρείται επίσημα από την υπόθεση μετά το θάνατο της Κουίν, αλλά ορκίζεται να βοηθήσει για να εκδικηθεί το θάνατο της κόρης του. Η Γκέιλ μεταφέρει την παρέα σε έναν εγκαταλελειμμένο κινηματογράφο που βρήκε κατά την έρευνά της, στον οποίο έχει στηθεί ένας βωμός για όλους τους δολοφόνους Ghostface, συμπεριλαμβανομένων όπλων και εξαρτημάτων από κάθε σετ επιθέσεων. Ο Ghostface αργότερα καλεί στο τηλέφωνο την Γκέιλ στο διαμέρισμά της και τη βασανίζει για το θάνατο του Ντιούι. Της επιτίθεται, τραυματίζοντάς τη σοβαρά, αλλά η Τάρα και η Σαμ φτάνουν εγκαίρως και εμποδίζουν το δολοφόνο να τη σκοτώσει. Η παρέα συμφωνεί να συναντήσει την Κίρμπι στον κινηματογράφο για να παγιδεύσουν τον Ghostface. Στην πλατφόρμα του μετρό, η παρέα χωρίζεται και η Μίντι δέχεται επίθεση από τον δολοφόνο. Στο θέατρο, η Σαμ βλέπει ένα όραμα του πατέρα της, Μπίλι Λούμις, ο οποίος της υπενθυμίζει να υπερασπιστεί τον εαυτό της και να μην εμπιστεύεται κανέναν. Παίρνοντας το μαχαίρι του Μπίλι από τους αρχικούς φόνους, η Σαμ συνειδητοποιεί ότι έχουν παγιδευτεί.
Ο Μπέιλι τηλεφωνεί στη Σαμ και της λέει ότι ανακάλυψε ότι η Κίρμπι έχει απολυθεί από το FBI μήνες πριν, αφού αξιολογήθηκε ως ψυχικά ασταθής. Εμφανίζεται ο Ghostface και μαχαιρώνει την Τάρα ενώ αμέσως πετάγεται και ένας δεύτερος Ghostface και μαχαιρώνουν πολλαπλές φορές τον Τσαντ. Καθώς η Τάρα και η Σαμ προσπαθούν να ξεφύγουν, η Κίρμπι και ο Μπέιλι καταφτάνουν με όπλα στα χέρια τους. Ο Μπέιλι πυροβολεί την Κίρμπι και αποκαλύπτει ότι είναι ο τρίτος Ghostface. Παραδέχεται ότι ενορχήστρωσε τις δολοφονίες με τα παιδιά του, που αποκαλύπτεται ότι είναι ο Ίθαν και η Κουίν, για να εκδικηθεί το θάνατο του Ρίτσι, που ήταν ο μεγαλύτερος γιος του, δημιουργώντας το βωμό ως μνημείο. Η Σαμ και η Τάρα παλεύουν με τους δολοφόνους, με την Τάρα να μαχαιρώνει τον Ίθαν και τη Σαμ να πυροβολεί την Κουίν. Η Σαμ φοράει τη στολή Ghostface του πατέρα της και τηλεφωνεί στον Μπέιλι χρησιμοποιώντας τη φωνή Ghostface για να τον κοροϊδέψει, πριν τον μαχαιρώσει μέχρι θανάτου. Ο Ίθαν πετάγεται ξαφνικά και η Κίρμπι πετάει την τηλεόραση που χρησιμοποίησε η Σίντνεϊ για να σκοτώσει τον Στου Μάχερ, πάνω στο κεφάλι του, σκοτώνοντάς τον.
Η Σαμ συμφωνεί να αφήσει την Τάρα να ζήσει τη ζωή της πιο ανεξάρτητα και η Τάρα συμφωνεί να πάει σε θεραπεία. Καθώς η Μίντι, ο Τσαντ και η Κίρμπι μεταφέρονται στο νοσοκομείο, η Σαμ κοιτάζει επίμονα τη μάσκα Ghostface του πατέρα της, πριν την πετάξει και ακολουθήσει την Τάρα στην πόλη.
Ανάπτυξη
Τον Ιανουάριο του 2022, οι Νεβ Κάμπελ, Ντέιβιντ Αρκέτ, Κόρτνεϊ Κοξ, Ματ Μπετινέλι-Όλπιν και Τάιλερ Τζίλετ εξέφρασαν ενδιαφέρον να συμμετάσχουν σε μελλοντικές συνέχειες της σειράς ταινιών. Το πράσινο φως για την έκτη ταινία επίσημα δόθηκε στις 3 Φεβρουαρίου 2022 από τη Spyglass Media Group. Οι Όλπιν και Τζίλετ καθώς η ομάδα τους Radio Silence ανακοίνωσαν ότι θα επιστρέψουν στη σκηνοθεσία της ταινίας και οι Τζέιμς Βάντερμπιλτ και Γκάι Μπιούσικ στο σενάριο. Στο τέλος του μήνα, το στούντιο προσέγγισε την Κάμπελ για την πιθανή επιστροφή της στην ταινία. Τον επόμενο μήνα, η Κόρτνεϊ Κοξ έλαβε το σενάριο και υπήρχαν φήμες ότι θα επαναλάβει το ρόλο της. Επίσης τον ίδιο μήνα ανακοινώθηκε και η ημερομηνία κυκλοφορίας της ταινίας στις 31 Μαρτίου 2023. Το Μάιο, αποκαλύφτηκαν κάποιες λεπτομέρειες της πλοκής καθώς και ότι η ταινία δεν θα διαδραματίζεται στο Γούντσμπορο αλλά στη Νέα Υόρκη.
Κάστινγκ
Το Μάιο του 2022, ανακοινώθηκε ότι οι Μελίσα Μπαρέρα, Τζένα Ορτέγκα, Μέισον Γκούντινγκ και Τζάζμιν Σαβόι Μπράουν θα επιστρέψουν για την έκτη ταινία. Την επόμενη μέρα ανακοινώθηκε ότι η Χέιντεν Πανετιέρ θα επαναλάβει το ρόλο της Κίρμπι Ριντ από το Scream 4 (2011). Την ίδια περίοδο, η Κοξ όταν ρωτήθηκε για τη συμμετοχή τη, ισχυρίστηκε ότι ακόμα δεν έχει υπογράψει. Στις αρχές Ιουνίου ανακοινώθηκε ότι στο καστ προστέθηκε ο Ντέρμοτ Μαλρόνι και ότι θα υποδυθεί έναν αστυνομικό ενώ επιβεβαιώθηκε και η συμμετοχή της Κοξ. Στις 16 Ιουνίου ανακοινώθηκαν οι συμμετοχές των Τζακ Τσάμπιον, Λιάνα Λιμπεράτο, Ντέβιν Νικόντα και Τζος Σεγκάρα και λίγες μέρες αργότερα ανακοινώθηκε αυτή του Χένρι Τσέρνι. Τον επόμενο μήνα προστέθηκαν στο καστ η Σαμάρα Γουίβινγκ και ο Τόνι Ρεβελόρι.
Γυρίσματα
Τα γυρίσματα ξεκίνησαν στις 9 Ιουνίου του 2022 στο Μόντρεαλ του Καναδά. Τον Ιούλιο, αποκαλύφτηκε από φωτογραφίες των γυρισμάτων ο προσωρινός τίτλος της ταινίας ως Scream!!. Η Χέιντεν Πανετιέρ πόσταρε μια φωτογραφία της στις 6 Αυγούστου μαζί με την Τζάζμιν Σαβόι Μπράουν, επιβεβαιώνοντας έτσι την επιστροφή της στη σειρά ταινιών. Η Κόρτνεϊ Κοξ αποκάλυψε ότι τελείωσε τα δικά της γυρίσματα στις 14 Αυγούστου. Τα γυρίσματα ολοκληρώθηκαν τέλη Αυγούστου.
Το φινάλε της ταινίας περιλαμβάνει την προβολή μιας ταινίας που γύρισε ο χαρακτήρας Ρίτσι Κιρς. Μερικά από τα πλάνα που εμφανίζονται είναι στην πραγματικότητα από τα αληθινά βίντεο του Τζακ Κουέιντ, που συνδυάζονται με πλάνα για την ταινία, με τη φωνή που ακούγεται να προέρχεται από τον ίδιο τον ηθοποιό. Το Scream VI αποτίνει φόρο τιμής σε όλες τις προηγούμενες ταινίες της σειράς με πολλά αντικείμενα να στολίζουν το μουσείο μέσα στην κινηματογραφική αίθουσα. Τα αντικείμενα που χρησιμοποιήθηκαν δεν ήταν στην πραγματικότητα τα πρωτότυπα των προηγούμενων ταινιών αλλά αναδημιουργήθηκαν από την παραγωγή.
Μουσική
Ο Μπράιαν Τάιλερ επέστρεψε στη σύνθεση της μουσικής από την προηγούμενη ταινία. Τον Ιανουάριο του 2023, ανακοινώθηκε ότι ο Σβεν Φόλκονερ θα συνεργαστεί με τον Τάιλερ για να γράψουν μαζί τη μουσική. Το Φεβρουάριο του 2023, ο Μάικ Σινόντα του συγκροτήματος Linkin Park, αποκάλυψε κατά τη διάρκεια μιας συνέντευξής του ότι θα κυκλοφορήσει ένα τραγούδι ως μέρος του σάουντρακ του Scream VI. Η τραγουδίστρια Ντέμι Λοβάτο κυκλοφόρησε το τραγούδι "Still Alive" στις 3 Μαρτίου, ως το βασικό σινγκλ του σάουντρακ της ταινίας. Το τραγούδι του Σινόντα, με τον τίτλο "In My Head" και με τη συμμετοχή της Kailee Morgue, κυκλοφόρησε στις 10 Μαρτίου 2023.
Η συμμετοχή της Νεβ Κάμπελ
left|thumb|150px|Αφίσα της ταινίας Scream VI Στις 6 Ιουνίου 2022, ανακοινώθηκε ότι η Νεβ Κάμπελ δεν θα επιστρέψει ως Σίντνεϊ Πρέσκοτ στην έκτη ταινία. Η ηθοποιός έκανε μια εκτενή δήλωση σχετικά με το συμβόλαιό της και τις διαπραγματεύσεις της με την Paramount Pictures: "'Ως γυναίκα έπρεπε να δουλέψω εξαιρετικά σκληρά για να εδραιώσω την αξία μου, ειδικά σε ότι αφορά το Scream. Ένιωσα ότι η προσφορά που μου παρουσιάστηκε δεν ισοδυναμούσε με την αξία που έχω φέρει στη σειρά ταινιών. Ήταν μια πάρα πολύ δύσκολη απόφαση να προχωρήσω. Προς όλους μου τους θαυμαστές, σας αγαπώ. Πάντα με υποστηρίζατε. Είμαι αιώνια ευγνώμων σε εσάς και σε όσα αυτή η σειρά ταινιών μου έδωσε τα τελευταία 25 χρόνια.'"
Η ιστοσελίδα IndieWire σημείωσε ότι η Κάμπελ υπήρξε η πρωταγωνίστρια της σειράς ταινιών Scream είκοσι έξι χρόνια και ανακοίνωσε ότι η αποχώρησή της σηματοδοτεί το "τέλος μιας εποχής". Ο Ντέιβιντ Αρκέτ σχολίασε την είδηση: "Θα το ήθελα πολύ να είναι μέρος της ταινίας. Μια ταινία "Scream" χωρίς της Σίντνεϊ είναι κάπως ατυχές, αλλά καταλαβαίνω την απόφασή της. Είναι η δουλειά έτσι, πρέπει να λάβουν υπόψη όλους τους παράγοντες για να καλύψουν τον προϋπολογισμό και να κάνουν την ταινία." Ο Μάθιου Λίλαρντ σε μια συνέντευξή του δήλωσε: "Σκέψου το. Θα πάρει λιγότερα χρήματα ο Τομ Κρουζ για να κάνει το "Top Gun 5"; Ούτε καν. Γιατί λοιπόν μια γυναίκα να παίρνει λιγότερα; Γιατί να μην πληρωθεί παραπάνω με κάθε νέα ταινία της σειράς; Το "Scream 5" ήταν ή δεν ήταν επιτυχία. Έβγαλαν πολλά λεφτά; Ναι. Πρέπει η Νεβ Κάμπελ να πληρωθεί για την δουλειά που έριξε σε πέντε ταινίας μιας σειράς; Ναι. Γιατί είναι η πρωταγωνίστρια σε μια από τις πιο επιτυχημένες σειρές ταινιών τρόμου. Είναι εξοργιστικό."
Η Τζάζμιν Σαβόι Μπράουν, η Έμα Ρόμπερτς και ο Τζέιμι Κένεντι μίλησαν δημόσια υπέρ της απόφασης της Κάμπελ και επαίνεσαν τη συνεισφορά της στη σειρά ταινιών. Η Ρόμπερτς συγκεκριμένα είπε: "Κάποιος μου έστειλε αυτά τα νέα χθες το βράδυ και σκέφτηκα ότι δεν μπορεί να είναι αλήθεια. Δεν ισχύει. Μιλάμε για τη βασίλισσα, μόνο αυτό έχω να πω." H Σάρα Μισέλ Γκέλαρ που συνεργάστηκε με την Κάμπελ στο Scream 2 είπε σε συνέντευξή της: "Η Νεβ είναι ένας πολύ έξυπνος και καταπληκτικός άνθρωπος. Είμαι σίγουρη ότι ανεξάρτητα από τις συνθήκες, προσωπικές ή επαγγελματικές, είχε έναν πολύ καλό λόγο για αυτήν την απόφαση, γιατί αγαπά πολύ τους θαυμαστές της και είναι πολύ περήφανη για αυτές τις ταινίες. Χωρίς να γνωρίζω τις λεπτομέρειες, μόνο αυτό μπορώ να πω." Η Κόρτνεϊ Κοξ σε συνέντευξή της είπε ότι της έλειψε η συνεργασία της με την Κάμπελ στην ταινία και δήλωσε ότι θα την υποστηρίξει σε οποιαδήποτε απόφαση που η ίδια θεωρεί σωστή.
Τον Δεκέμβριο του 2022, η ομάδα της εταιρίας παραγωγής Radio Silence, η οποία απαρτίζεται από τους σκηνοθέτες Ματ Μπετινέλι-Όλπιν και Τάιλερ Τζίλετ και τον παραγωγό Τσαντ Βιλέλα, σχολίασαν την αποχώρηση της Κάμπελ, λέγοντας ότι η απουσία της επηρέασε σημαντικά το σενάριο. Αποφάσισαν να χρησιμοποιήσουν την αποχώρησή της ως ευκαιρία να επικεντρωθούν περισσότερο σε άλλους χαρακτήρες, ιδιαίτερα στους τέσσερις επιζώντες από την προηγούμενη ταινία. Ωστόσο, το Μάρτιο του 2023, η ομάδα είπε ότι το σενάριο άλλαξε πολύ λίγο αφού η Κάμπελ είχε αποχωρήσει αρκετά νωρίς στη διαδικασία. Οι σκηνοθέτες της ταινίας δήλωσαν σε συνέντευξή τους ότι είναι μεγάλοι θαυμαστές της Κάμπελ και σημείωσαν πόσο σημαντική είναι η Σίντνεϊ Πρέσκοτ στο σύμπαν του Scream και όταν ρωτήθηκαν αν υπάρχει περίπτωση να επιστρέψει στο μέλλον απάντησαν "Μιλάμε για το Scream, εννοείται!"
Κυκλοφορία
Η πρεμιέρα της ταινίας πραγματοποιήθηκε στον κινηματογράφο AMC Lincoln Square στο Μανχάταν στις 6 Μαρτίου 2023 και κυκλοφόρησε στις κινηματογραφικές αίθουσες των Ηνωμένων Πολιτειών στις 10 Μαρτίου 2023 από την Paramount Pictures. Η αρχική ημερομηνία προβολής ήταν στις 31 Μαρτίου 2023.
Box office
Με προϋπολογισμό 35.000.000 δολάρια, το Scream VI έκανε άνοιγμα τριημέρου σε 3.675 αίθουσες στην 1η θέση με 44,4 εκατομμύρια δολάρια. Η ταινία κατάφερε να σπάσει το ρεκόρ του Scream 3, το οποίο μέχρι σήμερα είχε το καλύτερο άνοιγμα της σειράς ταινιών με 34,7 εκατομμύρια δολάρια. Στον υπόλοιπο κόσμο έκανε άνοιγμα τριημέρου με 22,6 εκατομμύρια δολάρια σε 53 χώρες, κατακτώντας την 1η θέση στις 29 από αυτές και πραγματοποιώντας το καλύτερο άνοιγμα της σειράς στο Ηνωμένο Βασίλειο (3,6 εκατομμύρια δολάρια), στη Γαλλία (2,5 εκατομμύρια δολάρια), στην Αυστραλία (2 εκατομμύρια δολάρια), στο Μεξικό (2 εκατομμύρια δολάρια), στη Βραζιλία (1,8 εκατομμύρια δολάρια) και στην Ελλάδα (29.085 εισιτήρια). Οι συνολικές εισπράξεις στο αμερικανικό box office αγγίζουν τα 108,2 εκατομμύρια δολάρια και στον υπόλοιπο κόσμο έφτασαν τα 60,6 εκατομμύρια δολάρια. Παγκοσμίως οι συνολικές εισπράξεις έφτασαν τα 168,8 εκατομμύρια δολάρια.
Κριτικές
Το Scream VI έλαβε κυρίως θετικές κριτικές. Στην ιστοσελίδα Rotten Tomatoes το 77% των κριτικών έδωσαν στην ταινία θετικά σχόλια.
Το περιοδικό Empire έδωσε τρία αστέρια στα πέντε, σχολιάζοντας "Μία από τις πιο ανόητες προσθήκες της σειράς όσον αφορά την πλοκή, εξακολουθεί όμως να είναι αρκετά τρομακτική και αστεία ώστε να ελπίζεις ότι ο Ghostface θα μπορούσε να σκοτώσει ξανά". Η κριτική επαίνεσε τους σκηνοθέτες σχολιάζοντας ότι έχουν βρει το δικό τους στιλ και ξεχωρίζει αρκετά από αυτό του Γουές Κρέιβεν, σημείωσε όμως ότι η αδυναμία της ταινίας είναι όταν περιπλέκει υπερβολικά τα πράγματα ενώ σχολίασε και την απουσία της Νεβ Κάμπελ: "Είναι δύσκολο να συνεχίσεις αφού χάσεις την καρδιά σου. Το 'Scream VI' είναι η πρώτη ταινία χωρίς τη Σίντνεϊ Πρέσκοτ, η οποία ήταν ο πυρήνας της σειράς για 26 χρόνια. Από πολλές απόψεις αυτή η ταινία αισθάνεται την απώλειά της και οι σκηνοθέτες έχουν μερικές έξυπνες ιδέες για να πείσουν ότι το 'Scream' θα μπορούσε να έχει μια ζωή πέρα ​​από το βασικό του καστ. Δεν πείθει εντελώς ότι θα έπρεπε, αλλά εξηγεί πώς θα μπορούσε." Ο κριτικός Μπράιν Λόουρι του CNN έδωσε θετική κριτική σχολιάζοντας τη σκηνοθεσία "Οι Ματ Μπετινέλι-Όλπιν και Τάιλερ Τζίλετ επιστρέφουν και παρά τα όρια που συνδέονται με αυτό το είδος του τρόμου, η αγάπη τους για τη σειρά ταινιών είναι ξεκάθαρα εμφανής", ενώ ξεχώρισε τις ερμηνείες των Μπαρέρα και Ορτέγκα. Η εφημερίδα The Guardian έδωσε τέσσερα αστέρια στα πέντε γράφοντας "Αυτό που μπορεί να ειπωθεί είναι ότι υπάρχει τόση στοργή για αυτό που έχει προηγηθεί που μας κάνει να είμαστε πολύ πιο ενθουσιασμένοι για το τι πρόκειται να ακολουθήσει. Εάν περαιτέρω ταινίες 'Scream' μπορούν να προσφέρουν τέτοιο προωθητικό τράνταγμα, τότε υπάρχει περισσότερη ζωή στο franchise από ότι πιστεύαμε." Ο Όουεν Γκλέιμπερμαν του περιοδικού Variety έδωσε μια θετική κριτική γράφοντας "Είναι ένα παιχνίδι ανθρωποκτονίας που είναι έξυπνο με όλους τους σωστούς τρόπους, σκηνοθετημένο και γυρισμένο πιο δυνατά από την προηγούμενη ταινία, πρόθυμο να επωφεληθεί από το άναρχο αλλά κλειστό κοσμοπολίτικο σκηνικό του."
Η εφημερίδα The New York Times έδωσε μια μικτή κριτική γράφοντας "Είναι δύσκολο να εξισορροπήσεις τον ανατριχιαστικό τρόμο και τη χιουμοριστική κριτική ταινιών, και ενώ αυτό το sequel περιστασιακά το καταφέρνει, το βάρος των υποχρεώσεων στις διαταγές του franchise τελικά το παρασύρει προς τα κάτω." To περιοδικό The Hollywood Reporter έδωσε επίσης μια μικτή κριτική σχολιάζοντας θετικά τη βία και τις δολοφονίες και ξεχώρισε τη σκηνή στο μετρό. Σημείωσε όμως ότι η καινούρια ταινία της σειράς δεν είναι πρωτοποριακή, καταλήγοντας "Τελικά, το 'Scream VI' προσφέρει ακριβώς αυτό που περιμένουν οι θαυμαστές, το οποίο είναι πάνω κάτω μια από τα ίδια." Ο κριτικός Τζέιμς Μπεραρντινέλι βαθμολόγησε την ταινία με δυόμιση αστέρια. Ήταν ιδιαίτερα επικριτικός γράφοντας "Η ταινία αναιρείται από τεμπέλικο γράψιμο, κακές ερμηνείες και υπερβολική εξάρτηση από meta αναφορές". Επισήμανε μερικές καλές σκηνές όπως την εναρκτήρια σκηνή, σχολιάζοντας ότι είναι διαφορετική από αυτό που περιμέναμε και έχει μια ωραία ανατροπή, σχολίασε όμως αρνητικά τις ερμηνείες των ηθοποιών, γράφοντας ότι κανένας δεν αφήνει καλή εντύπωση, χαρακτηρίζοντας την Κοξ και τη Μπαρέρα ως αισθητά άτονες, επαίνεσε όμως την Ορτέγκα. Σχολίασε επίσης την απουσία της Κάμπελ "Ίσως επειδή η ταινία στηρίζεται σε τόσο μεγάλο βαθμό σε ένα σύνολο κακογραμμένων χαρακτήρων, η Σίντνεϊ δεν λείπει πραγματικά και η έλλειψη σημασίας της υπογραμμίζεται από το πόσο εύκολα αφαιρέθηκε από το σενάριο" και κατέληξε γράφοντας "Το 'Scream VI' προσφέρει δύο ώρες εξυπηρέτησης στους θαυμαστές του, ενώ προσφέρει αρκετή βία για να προσελκύσει πολλούς λάτρεις των ταινιών τρόμου, αλλά δεν υπάρχουν πολλά πέρα ​​από αυτό."
Το περιοδικό Entertainment Weekly σχολίασε αρνητικά την ταινία γράφοντας "Το 'Scream VI' τελικά σπαταλά την καλή θέληση της περσινής, περιστασιακά ικανοποιητικής επανεκκίνησης, χαλαρώνοντας σε ένα υπάκουο γαϊτανάκι χαρακτήρων που επιστρέφουν." Η εφημερίδα The New York Post έδωσε ενάμιση αστέρι στα τέσσερα, γράφοντας "Το 'Scream' σχολίαζε πάντα άλλες ταινίες τρόμου, αλλά ποτέ τόσο αντιπαθητικά και επαναλαμβανόμενα όσο τώρα", ενώ σχολίασε αρνητικά τις νέες προσθήκες του καστ και τη σκηνοθεσία. Το περιοδικό Rolling Stone σχολίασε αρνητικά την ταινία γράφοντας "Αυτό το sequel-to-the-requel έχει όλα τα χαρακτηριστικά της σειράς που γνωρίζετε και αγαπάτε, έχει κανονίσει τα πάντα για να το θαυμάσουμε και δεν ξέρει τι να κάνει με τον παρελθόν του, να το βάλει κάτω από το γυαλί ή να εντυπωσιάσει με πολυφορεμένα σκηνικά αντικείμενα. Για μερικούς, αυτό και μερικά τρομάγματα είναι αρκετά. Αλλά η έκτη φορά δεν πέτυχε και είναι σίγουρα πολύ λιγότερο διασκεδαστικό και έξυπνο από όσο νομίζει." Η εφημερίδα The Washington Post βαθμολόγησε την ταινία με ενάμιση αστέρι στα τέσσερα γράφοντας ότι αυτό που έκανε το Scream κάποτε αναζωογονητικό πλέον κούρασε όταν επαναλαμβάνεται ξανά και ξανά. Σχολίασε αρνητικά την εναρκτήρια σκηνή και το φινάλε της ταινίας που διαδραματίζεται σε έναν κινηματογράφο - μουσείο: "Είναι τολμηρό, εντάξει, και το κομμάτι αυτό της ποπ κουλτούρας αξίζει έναν βωμό λατρείας. Αλλά δεν είναι ακριβώς φρέσκο. Λέγεται ότι τα μουσεία είναι εκεί που πηγαίνει η τέχνη για να πεθάνει. Ίσως αυτό ισχύει και για τις άδειες κινηματογραφικές αίθουσες. Στις τελευταίες σκηνές του 'Scream VI', υπάρχουν πολλοί θάνατοι που εκτυλίσσονται, συμπεριλαμβανομένου αναμφισβήτητα και του θανάτου μιας άλλοτε ζωτικής σειράς ταινιών."
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2023 Κατηγορία:Ταινίες παραγωγής Paramount Pictures Κατηγορία:Ταινίες τρόμου Κατηγορία:Αμερικανικές ταινίες μυστηρίου Κατηγορία:Αμερικανικές ταινίες τρόμου Κατηγορία:Αμερικανικές θρίλερ ταινίες Κατηγορία:Αμερικανικές θρίλερ ταινίες τρόμου Κατηγορία:Αγγλόφωνες ταινίες Κατηγορία:Ταινίες γυρισμένες στον Καναδά Κατηγορία:Ταινίες τρόμου σλάσερ Κατηγορία:Ταινίες σίκουελ Κατηγορία:Scream (σειρά ταινιών)
Λεμπίρα
μικρογραφία|Φωτογραφία μίας Λεμπίρας Το λεμπίρα (lempira, κωδικός ISO 4217: HNL) είναι το νόμισμα της Ονδούρας και υποδιαιρείται σε 100 σεντάβος (centavos). Ονομάστηκε έτσι από το φύλαρχο (κασίκε) Λεμπίρα των ιθαγενών Λένκα ο οποίος έζησε το 16ο αιώνα και ηγήθηκε της αποτυχημένης εξέγερσης εναντίον των Ισπανών κονκισταδόρων. Είναι εθνικός ήρωας και τιμάται τόσο στο χαρτονόμισμα του 1 λεμπίρα όσο και στα κέρματα των 20 και των 50 σεντάβος.
Ιστορία
Το λεμπίρα εισήχθη το 1931, αντικαθιστώντας το Πέσο της Ονδούρας, με ίση αξία. Στα τέλη της δεκαετίας του 1980, η ισοτιμία ήταν 2 λεμπίρα για 1 Δολάριο των ΗΠΑ. Το 2006 το λεμπίρα έχει την ισοτιμία 18,8932 λεμπίρα για 1 δολάριο έναντι του αμερικανικού δολαρίου.
Κέρματα
Το 1931 κυκλοφόρησαν κέρματα σε ονομαστική αξία των 5, 20 και 50 σεντάβος και του 1 λεμπίρα. Ακολούθησαν τα κέρματα των 1, 2 και 10 σεντάβος τα έτη 1935, 1939 και 1932 αντίστοιχα. Το 1937 σταμάτησε η παραγωγή ασημένιων κερμάτων του 1 λεμπίρα και τα υπόλοιπα ασημένια κέρματα (των 20 και των 50 σεντάβος) αντικαταστάθηκαν από χαλκονικέλινα το 1967.
Σήμερα κυκλοφορούν τα εξής κέρματα
Τραπεζογραμμάτια
Η Τράπεζα της Ονδούρας και η Banco Atlantida τύπωσαν τα πρώτα χαρτονομίσματα λεμπίρα το 1932 σε ονομαστική αξία των 1, 2, 5, 10 και 20 λεμπίρα. Η Κεντρική Τράπεζα της χώρας ανέλαβε εν συνεχεία την έκδοση των χαρτονομισμάτων, το 1950, εισάγοντας τραπεζογραμμάτια των 50 λεμπίρα το 1951. Το 1975 προστέθηκαν τα χαρτονομίσματα των 100 λεμπίρα και στη συνέχεια αυτά των 500 λεμπίρα το 1995.
Εξωτερικοί σύνδεσμοι
Κατηγορία:Οικονομία της Ονδούρας Λεμπιρα
Σφίγγα (Βρετανικό Μουσείο, αρ. 905)
Στην αρχαϊκή συλλογή του Βρετανικού Μουσείου εκτίθεται με αριθμό καταλόγου 905 το εξής αντικείμενο.
Περιγραφή
Πρόκειται για έλασμα τετράγωνου σχήματος, εξαιρετικά λεπτεπίλεπτου. Είναι εκτυπωμένο με ανάγλυφη παράσταση σφίγγας, καθούμενης προς τα δεξιά. Η κεφαλή της είναι στολισμένη με χαίτη μπουκλωτή. Η απεικόνιση είναι κορνιζαρισμένη με κάδρο σε σχήμα καδοπλεξίας. Μια από τις γωνίες φέρει οπή που διατηρεί υπολείμματα χρυσής επικάλυψης, και η οποία χρησίμευε για το πέρασμα κλωστής που συγκρατούσε το έλασμα σε ύφασμα ή ρούχο.
Πηγές
Κατηγορία:Σφίγγες Κατηγορία:Μυκηναϊκή τέχνη Κατηγορία:Ελληνικά και Ρωμαϊκά εκθέματα στο Βρετανικό Μουσείο Κατηγορία:Αρχαιολογικά ευρήματα στην Ελλάδα